Pavelas I

Pavelas I Petrovičius (kitaip dar Povilas I, , 1754 m. spalio 1 d. Peterburge – 1801 m. kovo 24 d.) – Rusijos imperatorius (nuo 1796 m.).Pavelas I. Visuotinė lietuvių enciklopedija. Nuoroda tikrinta 2022-05-26.

Iš Romanovų dinastijos, Petro III ir Jekaterinos II sūnus.

 Biografija 

Pavelas nuo pat vaikystės buvo silpnos sveikatos ir neturėjo jokių ypatingų gabumų. Motina, Jekaterina II jo nemylėjo, nes jis gimė nuo nemylimo vyro Petro III. Savo ruožtu Pavelas smerkė jos gyvenimo būdą ir kritikavo tą politiką, kurią ji vedė.

1783 m. Jekaterina II padovanojo sūnui Gatčinos dvarą, kad jis kuo toliau būtų nuo Peterburgo.

1794 m. imperatorienė norėjo uždrausti Pavelui paveldėti sostą, tačiau jos mirtis 1796 m. lapkričio 6 d. atvėrė kelią į sostą Pavelui I.

Pavelas I buvo dukart vedęs ir turėjo dešimt vaikų: keturis berniukus – Aleksandrą, Konstantiną, Nikolajų, Michailą ir šešias mergaites – Aleksandrą, Jekateriną, Jeleną, Mariją, Olgą (mirė vaikystėje) ir Aną.

Pavelas I vedė itin reakcingą politiką: įvesta griežta cenzūra, uždarytos privačios spaustuvės (1797 m.), uždrausta įvežti iš užsienio knygų (1800 m.), sugriežtintos policinės priemonės pažangiajai visuomeninei minčiai slopinti. Dvarininkams išdalijo daugiau kaip šešis šimtus tūkstančių valstiečių. Baudžiamosiomis ekspedicijomis malšino valstiečių bruzdėjimus. Centralizavo valstybės aparatą, Prūsijos pavyzdžiu reformavo kariuomenę. Jam valdant, Rusija dalyvavo koalicijos (Austrijos, Didžiosios Britanijos) karuose su Prancūzija, vėliau su ja suartėjo.

Pavelas I buvo nužudytas rūmų perversmo metu Michailovsko pilyje, savo miegamajame 1801 m. kovo 23 d.Paul. Britannica Online Encyclopedia. Nuoroda tikrinta 2022-05-26.

 Šeima 

Povilas I buvo vedęs du kartus:
 1-ji žmona (nuo 1773 spalio 10, Sankt Peterburgas): Natalija Aleksejevna (1755–1776), Geseno-Dormštedto landgrafo Liudviko IX duktė, princesė Augusta-Vilhelmina-Luiza Gesen-Darmštadtė, mirė gimdydama.

 2-ji žmona (nuo 1776 spalio 7, Sankt Peterburgas): Marija Fiodorovna (1759–1828), Viurtembergo hercogo Frydricho Eugenijaus duktė, princesė Sofija Dorotėja Viurtenbergė. Pas Povilą ir Mariją Fiodorovną buvo 10 vaikų:
 Aleksandras I (1777–1825) – caraitis, po to visos Rusijos imperatorius nuo 1801 kovo 12.
 Konstantinas Pavlovičius (1779–1831) – caraitis (nuo 1799 metų) ir didysis kunigaikštis, vietininkas Varšuvoje.
 Aleksandra Pavlovna (1783–1801) 
 Jelena Pavlovna (1784–1803) – Meklenburgo-Šverino hercogė (1799–1803)
 Marija Pavlovna (1786–1859) – Saksen-Veimer-Eizenacho didžioji hercogė
 Jekaterina Pavlovna (1788–1819) – 2-ji Viurtenbergo karalienė
 Olga Pavlovna (1792–1795) – mirė budama 2-jų metų
 Ana Pavlovna (1795–1865) – Nyderlandų karalienė
 Nikolajus I (1796–1855) – Visos Rusijos imperatorius nuo 1825 metų 14 d.
 Michailas Pavlovičius (1798–1849) – karininkas, pirmos artilerijos mokyklos Rusijoje įkūrėjas.

Nasantuokiniai vaikai:
 Semionas Afanasjevičius Didysis (1772–1794) – nuo Sofijos Stepanovnos Ušakovos (1746–1803).
 Marija Pavlovna (1801–1803) – galimai nuo Liubovės Baragatos.

 Išnašos 

 Galerija 

Kategorija:Romanovai
Kategorija:Rusijos imperatoriai
Kategorija:Maltos ordino riteriai